Í Sauratindum eru fjórar klifraðar leiðir og eru tvær af þeim boltaðar á meðan hinar eru klifraðar í dóti . Upprunalega voru það Ísfirðingar sem fóru fyrst að klifra á þessu svæði . Árið 1995 opnuðu drengirnir Eiríkur Gíslason , Hörður Harðarson , Ólafur Th Árnason og Ragnar Þrastarson fyrstu leiðina . Árið 1997 boltuðu Árni Gunnar , Gregory , Jökull bergmann og Rúnar Óli tvær leiðir , nefnist sú austari Prima Noche ( 5.9 ) . Naustahvilft er sætið í fjallinu fyrir ofan Eyrina á Ísafirði . Á veturna myndast mikill ís sem snýr í norður og helst í aðstæðum mest allan veturinn . Sjá nánar á isalp.is . Hvað klettaklifur varðar , þá eru stórir og stæðilegir steinar í botninum á hvilftinni og hefur eitthvað verið stundað af grjótglímu þar . Kirkjubólshvilft er næsta hvilft inn fjörðinn á eftir Naustahvilft . Af sama skapi myndast líka ís í hvilftinni sem má skoða betur á isalp.is og þarna hefur verið stunduð einhver grjótglíma þó svo að þar séu ekki alveg jafn margir steinar eins og í Naustahvilft .